LV Eiropas Savienības Oficiālais Vēstnesis C 132/22

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas Regulu (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

(2008/C 132/06)

Atbalsta Nr.: XA 334/07

Dalībvalsts: Dānija

Reģions: —

Shēmas nosaukums vai individuālā atbalsta saņēmēja uzņēmuma nosaukums: Konsulentrådgivning fra Landscentret, Fjerkræ.

Støttemodtager er Dansk Landbrugsrådgivning, Landscentret

Juridiskais pamats: Lov om administration af Det Europæiske Fællesskabs forordninger om markedsordninger for landbrugsvarer m.v. (Bemyndigelsesloven), jf. lovbekendtgørelse nr. 297 af 28. april 2004

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: 2007./2008. gadā — DKK 2 862 000

Atbalsta maksimālā intensitāte: 100 %

Īstenošanas datums:

Atbalsta shēmas vai individuālā atbalsta ilgums: Līdz 30.9.2008.

Atbalsta mērķi: Projekta mērķis ir sniegt objektīvas un kvalificētas vispārīgas konsultācijas attiecīgajā jomā. Tā mērķis ir arī uzturēt augstā līmenī pārtikas un inkubācijas olu ražošanas un broileru audzēšanas prasmes un zināšanas par putnu mītnēm, iekārtām un vides jautājumiem.

Atbalsta galīgie saņēmēji ir putnu audzētāji. Projekts attiecas tikai uz maziem un vidējiem uzņēmumiem.

Shēma atbilst 15. panta 2. punkta c) apakšpunktam. Tā attiecas uz izdevumiem par konsultāciju pakalpojumiem

Attiecīgā nozare: Putnkopība

Piešķīrējas iestādes nosaukums un adrese:

Fjerkræafgiftsfonden Axeltorv 3 DK-1609 København V

Tīmekļa vietne: www.fa-fonden.dk

Cita informācija: —

Atbalsta Nr.: XA 341/07

Dalībvalsts: Slovēnijas Republika

Reģions: Občina Radlje ob Dravi

Atbalsta shēmas nosaukums vai individuālā atbalsta saņēmēja uzņēmuma nosaukums: Dodeljevanje državnih pomoči za ohranjanje in razvoj kmetijstva in podeželja v občini Radlje ob Dravi

Juridiskais pamats: Pravilnik o dodeljevanju pomoči za ohranjanje in razvoj kmetijstva in podeželja v občini Radlje ob Dravi za programsko obdobje 2007–2013

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2007: EUR 31 309,79

2008: EUR 31 967,30

2009: EUR 32 638,61

2010: EUR 33 324,02

2011: EUR 34 023,82

2012: EUR 34 738,32

2013: EUR 35 467,82

Atbalsta maksimālā intensitāte:

1. Ieguldījumi saimniecībās primārās ražošanas vajadzībām:

— līdz 50 % no attaisnotajām izmaksām mazāk labvēlīgos apgabalos;

— līdz 40 % no attaisnotajām izmaksām citos apgabalos;

— līdz 60 % no attaisnotajām izmaksām mazāk labvēlīgos apgabalos un līdz 50 % no attaisnotajām izmaksām citos apgabalos, ja ieguldījumus veic jaunie lauksaimnieki pirmajos piecos darbības gados.

Atbalstu piešķir, lai atjaunotu lauksaimniecības objektus, iegādātos aprīkojumu, ko izmanto lauksaimnieciskajā ražošanā, lai ieguldītu ilggadīgajās kultūrās, lauksaimniecības pārveidē un lai apsaimniekotu ganības.

2. Tradicionālo kultūrvēsturisko ainavu un ēku saglabāšana:

— ieguldījums ar ražošanu nesaistītos objektos līdz 100 % no faktiskajām izmaksām;

— ieguldījums ar ražošanu saistītos objektos līdz 60 % apmērā no faktiskajām izmaksām vai 75 % apmērā mazāk labvēlīgos apgabalos;

— var piešķirt papildu atbalstu līdz 100 % no papildizmaksām, kas radušās, izmantojot tradicionālos materiālus, lai saglabātu ēku kultūrvēsturiskās īpatnības.

3. Lauku saimniecības ēku pārvietošana sabiedrības interesēs:

— līdz 100 % no faktiskajām izmaksām, ja pārvietošana ietver tikai esošu ēku demontāžu, pārvietošanu un atkārtotu uzcelšanu;

— ja pārvietošanas rezultātā lauksaimnieks iegūst uzlabotas ēkas, lauksaimniekam jāiegulda vismaz 50 % mazāk labvēlīgos apgabalos vai vismaz 60 % citos apgabalos no attiecīgo ēku vērtības palielinājuma pēc pārvietošanas; ja saņēmējs ir jaunais lauksaimnieks, šis ieguldījums ir attiecīgi vismaz 55 % vai 45 %;

— ja ēku pārvietošana rada ražošanas jaudas pieaugumu, atbalsta saņēmēja ieguldījumam jābūt vismaz 60 % vai 50 % mazāk labvēlīgos apgabalos no izdevumiem, kas saistīti ar šo pieaugumu; ja saņēmējs ir jaunais lauksaimnieks, šis ieguldījums ir attiecīgi vismaz 55 % vai 45 %.

4. Atbalsts apdrošināšanas prēmiju maksājumiem:

— pašvaldības līdzfinansējums sedz starpību starp apdrošināšanas prēmijas līdzfinansējuma summu no valsts budžeta un līdz 50 % no apdrošināšanas prēmiju attaisnotajām izmaksām par sējumu un ražas apdrošināšanu un dzīvnieku apdrošināšanu pret slimībām.

5. Atbalsts zemes pārdalīšanai:

— līdz 100 % no faktiskajām juridiskajām un administratīvajām izmaksām.

6. Atbalsts kvalitatīvu lauksaimniecības produktu ražošanas veicināšanai:

— līdz 100 % no faktiskajām izmaksām; atbalstu piešķir subsidētu pakalpojumu veidā, un tas nedrīkst ietvert tiešus maksājumus ražotājiem.

7. Tehniskā atbalsta nodrošināšana:

— līdz 100 % no izmaksām, kas saistītas ar trešo pušu sniegtiem izglītības, apmācības un konsultāciju pakalpojumiem, forumu, konkursu, izstāžu un gadatirgu organizēšanu, publikācijām, tīmekļa vietnēm un par aizvietošanas pakalpojumiem; atbalstu piešķir subsidētu pakalpojumu veidā, un tas nedrīkst ietvert tiešus maksājumus ražotājiem

Īstenošanas datums: 2007. gada novembris (atbalsts netiks piešķirts pirms kopsavilkuma publicēšanas EK tīmekļa vietnē)

Atbalsta shēmas vai individuālā atbalsta ilgums: Līdz 31.12.2013.

Atbalsta mērķis: Galvenais mērķis: atbalstīt un attīstīt lauksaimniecību un lauku teritorijas.

Atbalstīt MVU

Atsauce uz Regulas (EK) Nr. 1857/2006 pantiem un attaisnotās izmaksas: Noteikumu par valsts atbalsta piešķiršanu lauksaimniecības un lauku teritoriju saglabāšanai un attīstībai Radlje ob Dravi pašvaldībā plānošanas periodam no 2007. gada līdz 2013. gadam projekta II nodaļā ietverti pasākumi, kuri ir valsts atbalsts saskaņā ar šādiem pantiem Komisijas 2006. gada 15. decembra Regulā (EK) Nr. 1857/2006 par Līguma 87. un 88. panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.):

4. pants: Ieguldījumi lauksaimniecības uzņēmumos;

5. pants: Tradicionālo kultūrvēsturisko ainavu un ēku saglabāšana;

6. pants: Lauku saimniecības ēku pārvietošana sabiedrības interesēs;

12. pants: Atbalsts apdrošināšanas prēmiju maksājumiem;

13. pants: Atbalsts zemes pārdalīšanai;

14. pants: Atbalsts kvalitatīvu lauksaimniecības produktu ražošanas veicināšanai;

15. pants: Tehniskā atbalsta nodrošināšana lauksaimniecības nozarē

Attiecīgā(-ās) ekonomikas nozare(-es): Lauksaimniecība

Piešķīrējas iestādes nosaukums un adrese:

Občina Radlje ob Dravi Mariborska cesta 7 SLO-2360 Radlje ob Dravi

Tīmekļa vietne: http://www.medobcinski.si/index.php?action=showIzdaja&year=2007&izdajaID=422

Noteikumu numurs: 472, 905. lpp.

Cita informācija: Pasākumā attiecībā uz apdrošināšanas prēmiju maksājumiem kultūru un ražas apdrošināšanai ietverti šādi nelabvēlīgi laika apstākļi, kas pielīdzināmi dabas katastrofām: pavasara salnas, krusa, zibens, zibens izraisīti ugunsgrēki, vētra un plūdi.

Pašvaldības noteikumi atbilst Regulā (EK) Nr. 1857/2006 iestrādātajām prasībām par pasākumiem, kas jāveic pašvaldībai, un vispārīgiem piemērojamiem noteikumiem (pasākumi pirms atbalsta piešķiršanas, summēšanas, pārredzamības un uzraudzības)

Atbalsta Nr.: XA 343/07

Dalībvalsts: Francija

Reģions: Département des Bouches-du-Rhône

Atbalsta shēmas nosaukums: Aide à l'assainissement des exploitations agricoles touchées par le feu bactérien grâce à la mise à disposition de main d'œuvre par l'intermédiaire du groupement d'employeurs REAGIR

Juridiskais pamats:

— Article 10 du règlement (CE) no 1857/2006 du 15 décembre 2006

— Délibérations du Conseil général des Bouches-du-Rhône en date des 28 septembre et 24 octobre 2007

Saskaņā ar atbalsta shēmu plānotie gada izdevumi: Maksimālais kopējais finansējums EUR 500 000, ko darba devēju apvienībai izmaksā divās daļās — 50 % pēc līguma parakstīšanas, bet atlikumu — pēc pasākuma rezultātu novērtējuma iesniegšanas

Atbalsta maksimālā intensitāte: Lai atveseļotu inficētos augļu dārzus, departamenta ģenerālpadome uzņemas daļēji segt personāla nodrošinājuma izmaksas.

Darbaspēka nodrošinājuma apjomu aprēķinās, ņemot vērā apstrādājamo zemes gabalu platību un paredzot ne vairāk kā divus apsekojumus, lai izzāģētu inficētos zaros un — atkarībā no gadalaika — tos sadedzinātu.

Kompensācijas apjoms nedrīkst pārsniegt 3 000 cilvēkstundas vienai saimniecībai, t. i., ne vairāk kā EUR 44 700.

Departaments segs lielākais 65 % no finansējuma, kas vajadzīgs, lai segtu darbaspēka izmaksas, t. i., līdz EUR 29 055 vienai saimniecībai, bet pārējie 35 % jeb EUR 15 645 būs jāmaksā pašai saimniecībai

Īstenošanas datums: No dienas, kad saņemts Komisijas paziņojums par saņemšanu

Atbalsta shēmas ilgums: 2007.–2008. gada rudens un ziema

Atbalsta mērķis un noteikumi: Ļaut maziem un vidējiem Bouches-du-Rhône lauksaimniecības uzņēmumiem, kas ziņojuši valsts iestādēm par bakteriālo iedegu, atveseļot sēklaugļu dārzus.

Kopš 2007. gada pavasara īpaši labvēlīgu laika apstākļu ietekmē ir ārkārtīgi strauji attīstījusies bakteriālā iedega — neārstējama slimība, kuras rezultātā nokalst viss skartais augs vai tā daļas. Slimības apkarošanas laikā atkarībā no izplatības intensitātes vajadzīgi vairāki — no 1 līdz 10 — apsekojumi (bojāto zaru izzāģēšana un iznīcināšana) gadā.

No 120 saimniecībām, kas ar Service Régional de Protection des Végétaux starpniecību ziņojušas par slimību valsts iestādēm, augļu dārzu atveseļošanas pasākumus lūgušas piemērot 25 saimniecības, kurās kopējā atveseļojamā platība ir 418 ha. Atveseļošana jāveic pirms koku lapu nokrišanas. Šis vienreizējais atbalsts beigsies, kad atveseļošanas pasākumi būs pabeigti.

Tā kā ierobežotā apjoma atbalstu piešķir subsidētu pakalpojumu veidā bez tiešiem maksājumiem ražotājiem, pasākuma piemēro, pamatojoties uz Regulas (EK) Nr. 1857/2006 10. panta “Atbalsts saistībā ar dzīvnieku un augu slimībām un kaitēkļu invāzijām” 1. punktu

Attiecīgās nozares: Bouches-du-Rhône departamenta lauksaimniecības uzņēmumi, kuriem ir sēklaugļu koku (bumbieru un ābeļu) dārzi

Piešķīrējas iestādes nosaukums un adrese:

Monsieur le Président du Conseil général Direction de l'Agriculture et du Tourisme Hôtel du Département 52, avenue de Saint-Just F-13256 — Marseille Cedex 20

Tīmekļa vietne: http://www.cg13.fr

Atbalsta Nr.: XA 345/07

Dalībvalsts: Spānija

Reģions: Comunidad Autónoma de Canarias

Atbalsta shēmas nosaukums vai individuālā atbalsta saņēmēja uzņēmuma nosaukums: Daños producidos en las producciones e infraestructura del sector agrario por las inundaciones acaecidas en la isla de El Hierro los días 26, 27 y 28 de enero de 2007

Juridiskais pamats: Orden de la Consejería de Agricultura, Ganadería, Pesca y Alimentación, de 29 de octubre de 2007, por la que se convocan las ayudas por los daños producidos en las producciones e infraestructura del sector agrario, previstas en el Decreto territorial no 34/2007, de 13 de febrero, de ayudas, subvenciones y medidas de carácter excepcional para reparar los daños producidos por las inundaciones acaecidas en la isla de El Hierro los días 26, 27 y 28 de enero de 2007

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: EUR 1 801 077,84

Atbalsta maksimālā intensitāte: Parasti līdz 90 % no plūdu radītā kaitējuma. Tomēr, ja atbalsts paredzēts, lai novērstu plūdu izraisītu kaitējumu lauksaimniecības produktu pārstrādes vai tirdzniecības infrastruktūrai, atbalsta summai jāatbilst Komisijas 2006. gada 15. decembra Regulai (EK) Nr. 1998/2006 par de minimis atbalstu

Īstenošanas datums: Pēc iepriekš minētā 29.10.2007. rīkojuma publicēšanas

Atbalsta shēmas vai individuālā atbalsta ilgums: Līdz 31.12.2008.

Atbalsta mērķis: Atbalsts par zaudējumiem, kurus radījuši nelabvēlīgi klimatiskie apstākļi sakarā ar nelabvēlīgiem klimatiskiem apstākļiem. Regulas (EK) Nr. 1857/2006 11. pants

Atbilstoši atbalsta shēmai attaisnotās izmaksas ir šādas:

kaitējums lauksaimnieciskajai ražošanai;

kaitējums lopkopībai;

apdrošināšanas nesegta kompensācija par kaitējumu zemkopības, lopkopības un biškopības saimniecību būvēm un ražošanas līdzekļiem;

apdrošināšanas nesegta kompensācija par beigtiem dzīvniekiem.

Atbalsts par zemkopības un lopkopības produkciju ir atkarīgs no nosacījuma, ka atbalsta saņēmējiem radītie zaudējumi pārsniedz 30 % no viņu produkcijas un ka tādām saimniecībām ir apdrošināšanas polises, uz kurām attiecas 2007. gada apvienotais lauksaimniecības apdrošināšanas plāns. Uz atbalstu var pretendēt arī par produkciju, attiecībā uz kuru notikuma dienā vēl nav sācies attiecīgais apdrošināšanas līguma periods, ar nosacījumu, ka minētā apdrošināšana ir veikta iepriekšējā tirdzniecības gadā. Tāpat uz atbalstu var pretendēt par produkciju, kas nav iekļauta apvienotajā lauksaimniecības apdrošināšanas plānā, ja vien par to nesniedz galvojumu cits apdrošināšanas veids.

Attiecībā uz infrastruktūrai nodarīto kaitējumu, atbalstu noteiks atbilstīgi Lauksaimniecības ģenerāldirektorāta apstiprinātajām izmaksām, 'pamatojoties uz šajā nolūkā noteiktajiem maksimālo izmaksu moduļiem.

Attiecībā uz atbalstu, kas paredzēts, lai novērstu plūdu nodarītos kaitējumus lauksaimniecības produktu pārstrādes un tirdzniecības infrastruktūrai, atbalsta saņēmējiem ir jāatbilst arī Regulas (EK) Nr. 1998/2006 prasībām, tostarp prasībai, ka kopējā de minimis atbalsta summa, kas piešķirta vienam un tam pašam uzņēmumam saskaņā ar de minimis atbalsta noteikumu, nepārsniedz EUR 200 000 augšējo robežu trīs fiskālo gadu laikā

Attiecīgā(-ās) nozare(-es): Visas nozares, kurām var piešķirt atbalstu saskaņā ar regulu

Piešķīrējas iestādes nosaukums un adrese:

Consejería de Agricultura, Ganadería, Pesca y Alimentación Gobierno de Canarias C/ José Manuel Guimerá no 10 — 3a planta E-38071 Santa Cruz de Tenerife

Tīmekļa vietne: http://www.gobiernodecanarias.org/agricultura/otros/ayudas/inundacionHierro.htm

Cita informācija: Las Palmas de Gran Canaria, 2007. gada 2. novembrī

Ildefonso Socorro QUEVEDO

ar ES saistīto ekonomikas lietu departamenta ģenerāldirektors

Atbalsta Nr.: XA 376/07

Dalībvalsts: Slovēnijas Republika

Reģions: Območje občine Pesnica

Atbalsta shēmas nosaukums vai individuālo atbalstu saņēmēja uzņēmuma nosaukums: Dodelitev državnih pomoči za ohranjanje in razvoj kmetijstva in podeželja v občini Pesnica

Juridiskais pamats: Pravilnik o dodeljevanju državnih pomoči, pomoči de minimis in izvajanju drugih ukrepov razvoja podeželja v občini Pesnica

Saskaņā ar atbalsta shēmu plānotās gada izmaksas vai uzņēmumam piešķirtā atbalsta kopsumma:

2007: EUR 70 000

2008: EUR 70 000

2009: EUR 70 000

2010: EUR 75 000

2011: EUR 75 000

2012: EUR 75 000

2013: EUR 80 000

Atbalsta maksimālā intensitāte:

1. Ieguldījumi lauksaimniecības uzņēmumos primārai ražošanai:

— līdz 50 % no ieguldījumu attaisnotajām izmaksām mazāk labvēlīgos apgabalos un līdz 40 % no attaisnotajām izmaksām citos apgabalos.

Atbalsta mērķis ir ieguldījumi lai atjaunotu lauku objektus, iekārtu iegādei lauksaimnieciskajai ražošanai, ieguldījumiem ilggadīgo kultūru stādījumu ierīkošanai, lauksaimniecības zemju ielabošanai un ganību saimniecībā.

2. Tradicionālo kultūrvēsturisko ēku saglabāšana:

— ieguldījumiem lauku saimniecību ražošanas līdzekļos līdz 75 % no attaisnotajām izmaksām mazāk labvēlīgos apgabalos vai 60 % pārējos apgabalos, ar noteikumu, ka šie ieguldījumi nepalielina saimniecības ražošanas jaudu;

— līdz 100 % no tādu ieguldījumu attaisnotajām izmaksām, kuru mērķis ir saglabāt ar ražošanu nesaistītus kultūrvēsturiskus objektus, kas atrodas lauku saimniecību teritorijā (arheoloģiskus vai vēsturiskus objektus);

— papildu atbalsts, kas sedz līdz 100 % no papildu izmaksām, kas rodas, izmantojot tradicionālos materiālus, kuri vajadzīgi ēku kultūrvēsturisko īpatnību saglabāšanai.

3. Atbalsts apdrošināšanas prēmiju maksājumiem:

— pašvaldības atbalsts ir starpība starp apdrošināšanas prēmiju līdzfinansējumu no valsts budžeta, un līdz 50 % no apdrošināšanas prēmiju attaisnotajām izmaksām par apdrošināšanu lauksaimniecības kultūru sējumu un augļukoku stādījumu un dzīvnieku slimību radīto zaudējumu gadījumiem.

4. Atbalsts zemes pārdalīšanai:

— līdz 100 % no faktiskajām juridiskajām un administratīvajām izmaksām.

5. Atbalsts kvalitatīvu lauksaimniecības produktu ražošanas veicināšanai:

— līdz 100 % no subsidēto pakalpojumu izmantošanas izmaksām; tas nedrīkst ietvert tiešus maksājumus naudā.

6. Tehniskā atbalsta nodrošināšana lauksaimniecības nozarē:

— līdz 100 % no izmaksām, kas saistītas ar lauksaimnieku izglītību un apmācību, konsultāciju pakalpojumiem, forumu, konkursu, izstāžu un gadatirgu organizāciju, publikācijām, katalogiem un tīmekļa vietnēm. Atbalsts jāsniedz subsidētu pakalpojumu veidā, un tas nedrīkst ietvert tiešus maksājumus naudā ražotājiem

Īstenošanas datums: 2007. gada decembris (atbalsts netiks piešķirts līdz kopsavilkuma publikācijai Eiropas Komisijas tīmekļa vietnē internetā)

Atbalsta shēmas vai individuālā atbalsta ilgums: Līdz 31.12.2013.

Atbalsta mērķis: Mazo un vidējo uzņēmumu (MVU) atbalstīšana

Atsauce uz Regulas (EK) Nr. 1857/2006 pantiem un attaisnotās izmaksas: II nodaļā noteikumu projektam par valsts atbalsta un de minimis atbalsta piešķiršanu un par citu lauku attīstības pasākumu īstenošanu Pesnica pašvaldībā plānošanas periodā 2007.–2013. gada iekļauti pasākumi, kas ir valsts atbalsts saskaņā ar Komisijas 2006. gada 15. decembra Regulu (EK) 1857/2006 par Līguma 87. un 88. panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3.–22. lpp.):

4. pants: Ieguldījumi lauksaimniecības uzņēmumos;

5. pants: Tradicionālo kultūrvēsturisko ainavu un ēku saglabāšana;

12. pants: Atbalsts apdrošināšanas prēmiju maksājumiem;

13. pants: Atbalsts zemes pārdalīšanai;

14. pants: Atbalsts kvalitatīvu lauksaimniecības produktu ražošanas veicināšanai;

15. pants: Tehniskā atbalsta nodrošināšana lauksaimniecības nozarē

Tautsaimniecības nozare: Lauksaimniecība

Piešķīrējas iestādes nosaukums un adrese:

Občina Pesnica Pesnica pri Mariboru 39a SLO-2211 Pesnica pri Mariboru

Tīmekļa vietne: http://www.izit.si/muv/index.php?action=showIzdaja&year=2007&izdajaID=427

No 582, page 1147

Cita informācija: Pasākumā, kas attiecas uz apdrošināšanas prēmiju maksāšanu par lauksaimniecības kultūru un augļukoku stādījumu apdrošināšanu, ietverta arī apdrošināšana zaudējumu gadījumiem, ko rada nelabvēlīgi klimatiskie apstākļi, kas pielīdzināmi dabas katastrofām: pavasara salnas, krusa, zibens, zibens spēriena izraisīti ugunsgrēki, vētra un plūdi.

Pašvaldības noteikumi atbilst Regulas (EK) Nr. 1857/2006 prasībām par pašvaldībai veicamajiem pasākumiem un piemērojamajiem vispārīgajiem noteikumiem (pasākumi pirms atbalsta piešķiršanas, atbalsta kumulācija, pārskatāmība un uzraudzība)

Venčeslav SENEKOVIČ

Pesnica pašvaldības vadītājs